Legal Document

Category: 17

Text:
25. ΥΓΕΙΟΝΟΜΙΚΗ ΔΙΑΤΑΞΙΣ Αριθ. Οίκ. Γ1/18464 της 4/29 Σεπτ.  1969 (ΦΕΚ Β΄ 624) Περί προστασίας των υδάτων των χρησιμοποιουμένων δια την ύδρευσιν της περιοχής Πρωτευούσης, από ρυπάνσεων και μολύνσεων. Έχοντες υπ’ όψιν: α)Τας διατάξεις του Α.Ν. 7/1967 «περί συγχωνεύσεως των Υπουργείων Κοιν. Προνοίας και Υγιεινής». β)Τας διατάξεις του Β.Δ. 84/1965 «περί οργανώσεως του Υπουργείου Υγιεινής». γ)Τας διατάξεις του Α.Ν. 2520/1940 «περί Υγειονομικών Διατάξεων». δ)Τας διατάξεις του από 3.11.1950 Β.Δ/τος «περί μέτρων προς καταπολέμησιν επιδημικών νόσων και υποχρεωτικής δηλώσεως αυτών». ε)Τας διατάξεις των άρθρ. 13 και 14 του Νόμ. 3316/1925 «περί κυρώσεως συμβάσεως δια την ύδρευσιν των πόλεων Αθηνών και Πειραιώς και των Προαστίων αυτών κλπ.» ως ούτος ετροποποιήθη δια του Α.Ν. 1380/1938 (άρθρ. 13 παρ. 2). ς)Την υπ’ αριθ. Ε1β/221/22.1.65 υγειονομικήν διάταξιν «περί διαθέσεως λυμάτων και βιομηχανικών αποβλήτων». ζ)Την υπ’ αριθ,. Γ3α/761/6.3.68 υγειονομικήν διάταξιν «περί ποιότητος του ποσίμου ύδατος». η)Την υπ’ αριθ. Γ1/4307/25.2.69 υγειονομικήν διάταξιν «περί περιορισμού εγκαταστάσεων σταυλισμών εις τας περιοχάς των λιμνών Μαραθώνος, Υλίκης κλπ.». θ)Την υπ’ αριθ. 16915/4001/19.2.68 απόφασιν του εξ ημών Υπουργού Βιομηχανίας. ι)Τας από 8.12.1966 προτάσεις της συσταθείσης δια της υπ’ αριθ. Γ3β/3681/19.12.65 αποφάσεως του Υπουργού Υγιεινής Επιτροπής, αποφασίζομεν: Σκοπός Άρθρ.1.-1.Σκοπός της παρούσης διατάξεως είναι η προστασία των δια την ύδρευσιν της περιοχής Πρωτευούσης χρησιμοποιουμένων φυσικών υδάτων από ρυπάνσεων και μολύνσεων εις τρόπον ώστε: α.Τα ύδατα των λιμνών Μαραθώνος και Υλίκης μετά επεξεργασίαν καθαρισμού ισοδύναμον προς κροκύδωσιν, καθίζησιν, διήθησιν και απολύμανσιν να ικανοποιούν άπαντας τους δια το πόσιμον ύδωρ καθοριζομένους όρους. β.Τα ως άνω ύδατα, ως και εκείνα του ποταμού Βοιωτικού Κηφισσού και των εισρεόντων εις αυτόν παραποτάμων, ρευμάτων, αποστραγγιστικών τάφρων κλπ. να παραμένουν εις πάντα χρόνον κατάλληλα προς ύδρευσιν ζώων, αλείαν και άρδευσιν. 2.Ανεξαρτήτως των δυνατοτήτων καθαρισμού των ανωτέρω υδάτων δια των προμνησθεισών μεθόδων επεξεργασίας, επιβάλλεται όπως διατηρηθούν ταύτα εις την καθαρωτέραν δυνατήν κατάστασιν, αποφευγομένης κατά το δυνατόν πάσης περαιτέρω ρυπάνσεως και μολύνσεως αυτών, περιοριζομένων συγχρόνως των ήδη προκαλουμένων τοιούτων. Γενικαί απαγορεύσεις Άρθρ.9.-Η εφαρμογή της παρούσης ανατίθεται εις τας καθ’ ύλην αρμοδίας υπηρεσίας και οργανισμούς. Κυρώσεις Άρθρ.10.-1.Οι παραβάται της παρούσης διώκονται και τιμωρούνται κατά τας διατάξεις του Ποινικού Κώδικος, εκτός εάν υπό ετέρας γενικής ή ειδικής διατάξεως προβλέπονται αυστηρότεραι ποιναί, ότε ισχύουν αι τελευταίαι αύται. 2.Εν περιπτώσει υποτροπής εντός έτους, οι παραβάται τιμωρούνται κατά το άρθρ. 458 του Ποινικού Κώδικος. Σελ. 706 23.Ι.β.25 Ύδρευση Λεκανοπεδίου Αθηνών Άρθρ.2.-1.Απαγορεύεται η άμεσος ή έμμεσος διοχέτευσις εντός των φυσικών υδάτων των προοριζομένων δια την ύδρευσιν της περιοχής Πρωτευούσης καθ’ όλην την διαδρομήν αυτών μέχρι των εγκαταστάσεων καθαρισμού: α.Τοξικών εν γένει ουσιών, αι οποίαι μεμονωμένως ή εν συνδυασμώ με άλλας τοιαύτας, ή υπό  ωρισμένας συνθήκας  δύνανται να  καταστήσουν  το Σελ. 701 Ύδρευση Λεκανοπεδίου Αθηνών 23.Ι.β.24-25 ύδωρ επικίνδυνον δια την υγείαν των καταναλωτών. β.Ουσιών των οποίων δεν είναι γνωσταί αι επιδράσεις επί του ανθρωπίνου οργανισμού. γ.Μολυσματικών ουσιών, εφ’ όσον δεν έχουν υποβληθή εις κατάλληλον επεξεργασίαν προς εξουδετέρωσιν των εξ αυτών κινδύνων. δ.Χρωστικών, δυσόσμων, ελαιωδών ή άλλων οργανικών ή ανοργάνων ουσιών, αι οποίαι μεμονωμένως ή εν συνδυασμώ ή υπό ωρισμένας συνθήκας είναι δυνατόν να παραβλάψουν την ποιότητα του ποσίμου ύδατος ή να προκαλέσουν ανωμαλίας εις την επεξεργασίαν καθαρισμού αυτού. ε.Αποβλήτων υδάτων θερμών ή περιεχόντων ουσίας, αι οποίαι δυνατόν να καταστήσουν ταύτα ακατάλληλα δια τας εν τω άρθρ. 1, παρ. 1, προβλεπομένας χρήσεις, επιβλαβή εις την υδρόβιον πανίδα και χλωρίδα, να παρακωλύσουν την ικανότητα φυσικού αυτοκαθαρισμού ή να προκαλέσουν καθ’ οιονδήποτε τρόπον ζημίας εις τα έργα υδρεύσεως. 2.Απαγορεύεται η εκτέλεσις παντός έργου ή εργασίας εγγύς των έργων υδρεύσεως, η οποία θα ήτο δυνατόν να προκαλέση καθ’ οιονδήποτε τρόπον κινδύνους ζημιών εις αυτά, με αποτέλεσμα να παρεβλάπτετο η κανονική ύδρευσις ή να εδημιουργούντο κίνδυνοι ρυπάνσεων και μολύνσεων του ύδατος. Διάθεσις λυμάτων και βιομηχανικών αποβλήτων Άρθρ.3.-1.Απαγορεύεται η διάθεσις πάσης φύσεως λυμάτων και βιομηχανικών αποβλήτων ανεξαρτήτως βαθμού καθαρισμού ή καθαρότητος αυτών, απ’ ευθείας εις τας λίμνας Μαραθώνος και Υλίκης, ως και τους εισρέοντας εις αυτάς ποταμούς και ρεύματα. 2.Κατ’ εξαίρεσιν επιτρέπεται κατόπιν αδείας η διοχέτευσις λυμάτων οικισμών και βιομηχανικών αποβλήτων εις τον Βοιωτικόν Κηφισσόν και τους εισρέοντας εις αυτόν παραποτάμους, ρεύματα, αποστραγγιστικάς τάφρους κλπ. και εις σημεία απέχοντα απ’ ευθείας απόστασιν τουλάχιστον 10.000 μέτρων από των ορίων της ανωτάτης στάθμης της λίμνης Υλίκης, εφ’ όσον, πλέον των γενικών απαγορεύσεων του άρθρ. 2, έχουν υποστή κατάλληλον επεξεργασίαν καθαρισμού, εις τρόπον ώστε: α.Να μη περιέχουν ευκρινώς ορατάς επιπλεούσας ουσίας ή καθιζάνοντα στερεά. Σελ. 702 β.Το βιοχημικώς απαιτούμενον οξυγόνον 5 ημερών (BOD 5) να μη υπερβαίνη τα 40MG/Ι, τα δε αιωρούμενα στερεά να 30MG/Ι, αντιστοίχως. γ.Το PH να κυμαίνεται από 6,5 έως 8,5. δ.Η θερμοκρασία αυτών να μη υπερβαίνη τους 30 βαθμούς C. ε.Τα διατιθέντα λύματα ή βιομηχανικά απόβλητα, εφ’ όσον ταύτα είναι μεμολυσμένα, να έχουν επί πλέον υποβληθή εις αποτελεσματικήν απολύμανσιν. 3.Επίσης τα διατιθέμενα λύματα και βιομηχανικά απόβλητα δεν θα περιέχουν τας εν άρθρ. 5 παρ. 1α της υπ’ αριθ. Γ3α/761/1968 υγειονομικής διατάξεως «περί ποιότητος του ποσίμου ύδατος», αναφερομένας ουσίας ή ραδιενεργούς τοιαύτας, προερχομένας εκ των χρήσεων αυτών. 4.Επί τούτοις η συνολική πυκνότης των εν άρθρ. 5 παρ. 1β της ως άνω διατάξεως αναφερομένων ουσιών των περιεχομένων εις τα ύδατα του Βοιωτικού Κηφισσού και των εισρεόντων εις αυτόν παραποτάμων, ρευμάτων, αποστραγγιστικών τάφρων κλπ. κατά την περίοδον της ελαχίστης παροχής τούτων δεν θα υπερβαίνη μετά την διάθεσιν λυμάτων και βιομηχανικών αποβλήτων, τα μνημονευόμενα εν αυτή αντίστοιχα όρια. 5.Το διαλελυμένον οξυγόνον του ύδατος του Βοιωτικού Κηφισσού και των εισρεόντων εις αυτόν παραποτάμων, ρευμάτων, αποστραγγιστικών τάφρων κλπ. δέον να παραμένη εις πάντα χρόνον, τουλάχιστον 5 MG/Ι. 6.Η θερμοκρασία του ύδατος των ως άνω αποδεκτών δεν θα μεταβάλλεται μετά την εις αυτούς διάθεσιν λυμάτων και βιομηχανικών αποβλήτων πέραν των 15˚ C. βαθμών Κελσίου. 7.Η ρύπανσις και αλλοίωσις των χαρακτηριστικών των φυσικών υδάτων των αποδεκτών δεν θα εξετάζεται μεμονωμένως δι’ εκάστην περίπτωσιν διαθέσεως λυμάτων και βιομηχανικών αποβλήτων, αλλά δια το σύνολον των τοιούτων περιπτώσεων. 23.Ι.β.25 Ύδρευση Λεκανοπεδίου Αθηνών Άδεια Άρθρ.4.-1.Η κατά το άρθρ. 3, παρ. 2, απαιτουμένη άδεια προς διάθεσιν λυμάτων ή βιομηχανικών αποβλήτων εις Βοιωτικόν Κηφισσόν και τους εισρέοντας εις αυτόν παραποτάμους, ρεύματα, αποστραγγιστικάς τάφρους κλπ. χορηγείται κατά περίπτωσιν, μετά την εκτέλεσιν των απαιτουμένων έργων και εγκαταστάσεων, ως κάτωθι: α.Προκειμένου περί λυμάτων οικισμών υπό του Υπουργείου Δημ. Έργων, μετά γνώμην της Ελληνικής Εταιρείας Υδάτων και σύμφωνον γνώμην των Υπουργείων Γεωργίας και Κοινωνικών Υπηρεσιών. Της ως άνω αδείας θα προηγήται απαραιτήτως έγκρισις διαθέσεως λυμάτων, η οποία θα χορηγήται ομού μετά της εγκρίσεως ιδρύσεως ή επεκτάσεως οικισμών, προκειμένου περί νέων ή προς επέκτασιν τοιούτων. β.Προκειμένου περί βιομηχανικών αποβλήτων, τα οποία θα διαθέτουν απ’ ευθείας ή μέσω δικτύου αποχετεύσεως οικισμού εις τον Βοιωτικόν Κηφισσόν ή τους εισρέοντας εις αυτόν παραποτάμους, ρεύματα, αποστραγγιστκάς τάφρους κλπ. υπό του Υπουργείου Βιομηχανίας, μετά γνώμην της Ελληνικής Εταιρείας Υδάτων και σύμφωνον γνώμην κατά σειράν των Υπουργείων Δημοσίων Έργων, Γεωργίας και Κοινωνικών Υπηρεσιών. Κατά την χορήγησιν της αδείας σκοπιμότητος υπό του Υπουργείου Βιομηχανίας θα σημειούται εν αυτή η υποχρέωσις των ενδιαφερομένων όπως συμμορφωθούν προς τους όρους της παρούσης. Η έγκρισις διαθέσεως βιομηχανικών αποβλήτων θα χορηγήται ομού μετά της αδείας εγκαταστάσεως, επεκτάσεως ή τροποποιήσεως της αιτούσης βιομηχανίας ή βιοτεχνίας. Εις ην περίπτωσιν δεν απαιτείται η χορήγησις αδείας δια την εγκατάστασιν, επέκτασιν ή τροποποίησιν βιομηχανίας ή βιοτεχνίας, αύτη υποχρεούται όπως λάβη σχετικήν έγκρισιν δια την διάθεσιν των βιομηχανικών αποβλήτων αυτής προ της ενάρξεως εκτελέσεως οιασδήποτε σχετικής εργασίας. 2.Δια την χορήγησιν της κατά τ’ ανωτέρω εγκρίσεως διαθέσεως λυμάτων ή βιομηχανικών αποβλήτων απαιτείται η υποβολή υπό του ενδιαφερομένου εις το Υπουργείον Δημοσίων Έργων ή Βιομηχανίας κατά περίπτωσιν, σχετικής μελέτης. Αύτη θα διαβιβάζεται εις την Ελληνικήν Εταιρείαν Υδάτων και εν συνεχεία εις τα προμνησθέντα Υπουργεία (παρ. 1, α και β ανωτέρω) προς γνωμοδότησιν. Μετά της μελέτης θα συνυποβάλλεται κανονισμός μετά οδηγιών δια την καλήν λειτουργίαν, τον έλεγχον και την συντήρησιν των κατασκευασθησομένων έργων και εγκαταστάσεων, θα προβλέπωνται δε τα απαιτούμενα μέτρα προς αντιμετώπισιν της καταστάσεως εν περιπτώσει ζημιών ή εκτάκτων αναγκών. Αι εντεταλμέναι δια τον έλεγχον και θεώρησιν της μελέτης Αρχαί δύνανται να ζητήσουν παρά του ενδιαφερομένου την προσκόμισιν παντός συμπληρωματικού στοιχείου, το οποίον κρίνεται απαραίτητον δια την μόρφωσιν σαφούς γνώμης, ή και να καθορίσουν, λόγω ειδικών συνθηκών, συμπληρωματικούς όρους. 3.Υπό του μελετητού θα προσδιορίζωνται εν τη μελέτη κατά το δυνατόν επακριβέστερον, βάσει των πραγματικών δεδομένων δι’ εκάστην περίπτωσιν, η παροχή των λυμάτων ή βιομηχανικών αποβλήτων και αι διακυμάνσεις αυτής, τα χαρακτηριστικά τούτων, αι πιθαναί εν τω μέλλοντι μεταβολαί, ποσοτικαί και ποιοτικαί, αι δυνατότητες του αποδέκτου και τα εν γένει στοιχεία υπολογισμού. Επίσης θα ερευνώνται υπ’ αυτού λεπτομερώς τα προβλήματα κινδύνων ρυπάνσεως και μολύνσεως των υδάτων, ζημιών ή οχλήσεων και θα καθορίζωνται τα ληπτέα αποτελεσματικά μέτρα. Δια της μελέτης θα αποδεικνύεται βάσει επιστημονικών στοιχείων ότι δια των προς εκτέλεσιν έργων και εγκαταστάσεων, της δυναμικότητος, του τρόπου λειτουργίας, του ελέγχου αυτών κλπ., παρέχονται πλήρη εχέγγυα και ότι εκπληρούνται άπαντες οι όροι της παρούσης και δια τον δυσμενέστερον δυνατόν συνδυασμόν συνθηκών διατιθεμένων λυμάτων ή βιομηχανικών αποβλήτων και αποδέκτου. 4.Δια κοινής αποφάσεως των αρμοδίων Υπουργών Βιομηχανίας, Γεωργίας, Δημοσίων Έργων και Κοινωνικών Υπηρεσιών θα καθορίζεται το επιτρεπτόν όριον αυξήσεως της ρυπάνσεως και αλλοιώσεως των χαρακτηριστικών των υδάτων εκάστου αποδέκτου και το διατηρητέον περιθώριον δυναμικότητος αυτών, αναλόγως των υφισταμένων προγραμμάτων και προοπτικών δι’ εγκατάστασιν νέων βιομηχανικών ή άλλων μονάδων με υγρά απόβλητα προς διάθεσιν. Κατά την έγκρισιν της μελέτης διαθέσεως λυμάτων ή βιομηχανικών αποβλήτων εις τον ποταμόν Βοιωτικόν Κηφισσόν και τους εισρέοντας εις αυτόν παραποτάμους, ρεύματα, αποστραγγιστικάς τάφρους κλπ. αι εντεταλμέναι δια τον έλεγχον αρχαί δεν θα εξετάζουν την εκάστοτε περίπτωσιν μεμονωμένως, αλλά εν τω πλαισίω της συνολικώς προκαλουμένης ρυπάνσεως και μολύνσεως του ύδατος καθ’ οιονδήποτε τρόπον, διατηρούσαι το καθορισθέν ως άνω περιθώριον δυναμικότητος των αποδεκτών δι’ εξυπηρέτησιν μελλοντικών αναγκών. 5.Η άδεια διαθέσεως των λυμάτων ή βιομηχανικών αποβλήτων χορηγείται μετά την εκτέλεσιν  των    υπό    της    εγκριθείσης   μελέτης   προβλεποΣελ. 703 Ύδρευση Λεκανοπεδίου Αθηνών 23.Ι.β.25 μένων έργων και εγκαταστάσεων και την διαπίστωσιν της ορθής εκτελέσεως και λειτουργίας αυτών εις τρόπον, ώστε να επιτυγχάνεται ο προβλεπόμενος βαθμός καθορισμού των διατιθεμένων λυμάτων ή βιομηχανικών αποβλήτων. Η άδεια αύτη ισχύει δια τας εν τη μελέτη προβλεπομένας συνθήκας διατιθεμένων λυμάτων ή βιομηχανικών αποβλήτων και αποδέκτου, παύει δε ισχύουσα, εάν δι’ οιονδήποτε λόγον μεταβληθούν αύται πέραν των προβλεφθεισών, οπότε απαιτείται η λήψις νέας αδείας. Εις περίπτωσιν μεταγενεστέρας τροποποιήσεως των δια της παρούσης καθοριζομένων όρων διαθέσεως των λυμάτων ή βιομηχανικών αποβλήτων υποχρεούται ο ενδιαφερόμενος όπως συμμορφούται προς τους νέους όρους εντός της καθοριζομένης εκάστοτε προθεσμίας, εκτελουμένων παρ’ αυτού των αναγκαιούντων έργων και λαμβανομένων των απαιτουμένων εκάστοτε μέτρων. 6.Η θεώρησις και έγκρισις της μελέτης και η χορήγησις της αδείας διαθέσεως των λυμάτων ή βιομηχανικών αποβλήτων αφορά προληπτικόν έλεγχον και δεν απαλλάσσει τους διαθέτοντας ταύτα της ευθύνης εκ τυχόν μη ικανοποιήσεως των όρων του άρθρ. 1 της παρούσης. Εάν εκ των υστέρων ήθελε προκύψει ότι δι’ οιονδήποτε λόγον αι προβλεφθείσαι εγκαταστάσεις είναι ανεπαρκείς, οι διαθέτοντες λύματα ή βιομηχανικά απόβλητα υποχρεούται να προβούν το ταχύτερον δυνατόν και εντός της καθορισθησομένης εκάστοτε προθεσμίας εις την κατασκευήν των αναγκαιούντων έργων ή την λήψιν των απαιτουμένων μέτρων, διακοπτομένης εν περιπτώσει κινδύνου προσωρινώς ή οριστικώς της διαθέσεως λυμάτων εις τα επιφανειακά ύδατα της περιοχής. Το αυτό ισχύει και δια την περίπτωσιν ανεπαρκείας λόγω πλημμελούς συντηρήσεως και λειτουργίας του συστήματος. 7.Οι ήδη διαθέτοντες λύματα ή βιομηχανικά απόβλητα εις Βοιωτικόν Κηφισσόν και τους εισρέοντας εις αυτόν παραποτάμους, ρεύματα, αποστραγγιστικάς τάφρους, κλπ. υποχρεούνται όπως υποβάλλουν μελέτην διαθέσεως αυτών συμφώνως προς τους όρους της παρούσης, δια την λήψιν της σχετικής αδείας. Η αρμοδία αρχή δύναται, κατόπιν αιτήσεως του ενδιαφερομένου, να χορηγήση προσωρινήν άδειαν, δια της οποίας θα προβλέπεται η σταδιακή συμμόρφωσις προς τους όρους της παρούσης διατάξεως, μετ’ εκτίμησιν των υφισταμένων δυνατοτήτων και εφ’ όσον δεν δημιουργούνται ως εκ τούτου, κίνδυνοι δια την δημοσίαν υγείαν. Σελ. 704 8.Εις περιπτώσεις διαθέσεως λυμάτων ή βιομηχανικών αποβλήτων μη προβλεπομένας υπό της παρούσης, εφαρμόζεται η υπ’ αριθ. Ε1β/221/ 22.1.65 Υγειονομική Διάταξις «περί διαθέσεως λυμάτων και βιομηχανικών αποβλήτων». Καθαρισμός και συντήρησις της κοίτης των αποδεκτών Άρθρ.5.-1.Οι διαθέτοντες λύματα και βιομηχανικά απόβλητα εις τον Βοιωτικόν Κηφισσόν και τους εισρέοντας εις αυτόν παραποτάμους, ρεύματα, αποστραγγιστικάς τάφρους κλπ. υποχρεούνται ευθύνη και δαπάναις αυτών, είτε απ’ ευθείας, είτε μέσω αρμοδίου οργάνου εις την διευθέτησιν της ροής, τον καθαρισμόν και συντήρησιν της κοίτης, την άρσιν τυχόν εναποθέσεων επί του πυθμένος και των οχθών, ως και την λήψιν παντός αναγκαιούντος μέτρου προς αποφυγήν δημιουργίας κινδύνων δια την δημοσίαν υγείαν και αντιαισθητικών ή οχληρών καταστάσεων, ήτοι μολύνσεις, εστίαι αναπτύξεως κωνώπων, δυσοσμίαι κλπ. 2.Εν περιπτώσει διαθέσεως λυμάτων και βιομηχανικών αποβλήτων εις τον αυτόν αποδέκτην παρά πλειόνων του ενός, θα καθορίζεται δι’ αποφάσεως του Υπουργείου Δημοσίων Έργων το τμήμα του ποταμού ή ρεύματος δι’ ο καθίσταται υπεύθυνος έκαστος των διαθετόντων λύματα ή βιομηχανικά απόβλητα, εφ’ όσον δεν έχει συσταθή ενιαίος φορεύς, ως π.χ. Σύνδεσμος παρακειμένων Δήμων και Κοινοτήτων, προς ανάληψιν των εν λόγω υποχρεώσεων. Ο Οργανισμός Κωπαΐδος καθίσταται υπεύθυνος φορεύς δια την περιοχήν αρμοδιότητος αυτού. 3.Παρά των ως άνω φορέων θα εισπράττωνται τα καταβαλλόμενα υπό των υποχρέων τέλη προς κάλυψιν των σχετικών δαπανών, περί ων τα άρθρ. 5 και 13 (παρ. 3) της υπ’ αριθ. Ειβ/221/22.1.65 Υγειονομικής Διατάξεως. 23.Ι.β.25 Ύδρευση Λεκανοπεδίου Αθηνών Περιορισμοί εγκαταστάσεως βιομηχανιών και βιοτεχνιών Άρθρ.6.-«1.Απαγορεύεται η εγκατάστασις πάσης φύσεως νέων βιομηχανιών ή βιοτεχνιών ή η επέκτασις τυχόν υφισταμένων εις τας κάτωθι περιοχάς: α)Εντός της λεκάνης απορροής της λίμνης Μαραθώνος. β)Εντός της λεκάνης απορροής της λίμνης Υλίκης και μέχρις αποστάσεως 5.000 μέτρων από των ορίων της ανωτάτης στάθμης αυτής. γ)Εκτός των λεκανών απορροής των λιμνών Μαραθώνος και Υλίκης και μέχρις αποστάσεως 1.500 μέτρων από των ορίων της ανωτάτης στάθμης αυτών. δ)Εις απόστασιν μικροτέραν των 100 μέτρων από του άξονος των κλειστών ή των 500 μέτρων από του άξονος των ανοικτών αγωγών μεταφοράς των φυσικών υδάτων εκ των ως άνω λιμνών. 2.Κατ’ εξαίρεσιν δύναται να επιτραπή εις τας υπό στοιχ. α και β περιοχάς της ανωτέρω παρ. 1: α)Η ίδρυσις βιοτεχνιών κινητηρίου ισχύος μέχρι 15HP δια την εξυπηρέτησιν αποκλειστικώς και μόνον των αναγκών των εντός των εν λόγω περιοχών χωρίων, κατόπιν αποφάσεως του Τμήματος Κοιν. Υπηρεσιών της οικείας Νομαρχίας, μετά γνωμάτευσιν της αρμοδίας Υγειονομικής Επιτροπής, εφ’ όσον αύται θα εγκατασταθούν εις απόστασιν μεγαλυτέραν των 1.500 μέτρων από των ορίων της ανωτάτης στάθμης των λιμνών Μαραθώνος ή Υλίκης. β)Η επέκτασις βιομηχανιών ή βιοτεχνιών, εγκατεστημένων προ της 15ης Οκτ. 1969, μέχρις αυξήσεως συνολικώς κατά 20%, κατ’ ανώτατον όριον, της εγκατεστημένης κινητηρίου ισχύος αυτών κατά τον χρόνον δημοσιεύσεως της παρούσης τροποποιήσεως, κατόπιν αποφάσεως του Υπουργείου Εθνικής Οικονομίας προς ικανοποίησιν βασικών αναγκών αυτών δια την κανονικήν λειτουργίαν και απόδοσιν, εφ’ όσον κείται εις απόστασιν μεγαλυτέραν των 1.500 μέτρων από των ορίων της ανωτάτης στάθμης των λιμνών Μαραθώνος ή Υλίκης και δεν επέρχεται αύξησις των εξ αυτών προερχομένων υγρών αποβλήτων. 3.Η μεταφορά εν όλω ή εν μέρει ή η διαρρύθμισις βιομηχανιών ή βιοτεχνιών, κειμένων εις τας υπό στοιχ. α΄ και β΄ της παρ. 1 περιοχάς, επιτρέπεται κατόπιν αποφάσεως του Υπουργείου Εθνικής Οικονομίας, εφ’ όσον τηρείται πάντοτε η απόστασις των 1.500 μέτρων από των ορίων της ανωτάτης στάθμης των λιμνών Μαραθώνος ή Υλίκης. 4.Δια την εφαρμογήν του παρόντος άρθρου νοείται δια του όρου: α)«Επέκτασις» Βιομηχανίας ή βιοτεχνίας, η προσθήκη νέου μηχανήματος ή η αντικατάστασις υπάρχοντος δι’ ετέρου μεγαλυτέρας ισχύος ή αποδόσεως. β)«Διαρρύθμισις» βιομηχανίας ή βιοτεχνίας, η αλλαγή θέσεως εντός του εργοστασιακού χώρου ήδη υπαρχόντων μηχανημάτων, καθώς και η επισκευή ή τροποποίησις των κτιριακών εγκαταστάσεων επί σκοπώ της καλλιτέρας εξυπηρετήσεως της βιομηχανίας ή βιοτεχνίας. γ)«Μεταφορά» βιομηχανίας ή βιοτεχνίας εν όλω ή εν μέρει, η εις ετέραν θέσιν, εκτός του εργοστασιακού χώρου, εγκατάστασις του συνόλου ή μέρους των μηχανημάτων αυτής». Το άρθρ. 6 αντικατεστάθη ως άνω δια της υπ’ αριθ. Οικ. Γ1/18016 της 10 Δεκ. 1971/12 Ιαν. 1972 (ΦΕΚ Β΄ 21) αποφάσεως Υπ. Εσωτερικών, Εθν. Οικονομίας, Κοιν. Υπηρεσιών και Δημοσίων Έργων. Περιορισμοί ετέρων δραστηριοτήτων Άρθρ.7.-1.Απαγορεύεται η βοσκή ποιμνίων, η τοποθέτησις σωλήνων ή ανοικτών αγωγών παροχετεύσεως πάσης φύσεως λυμάτων ή αποβλήτων, η κατασκευή πάσης φύσεως στεγανών ή απορροφητικών βόθρων και συστημάτων επιφανειακής ή υπεδαφίου διαθέσεως λυμάτων ή βιομηχανικών αποβλήτων, η εναπόθεσις κόπρου, απορριμμάτων, ακαθαρσιών οιωνδήποτε, ως και υλικών εν γένει δυναμένων να ρυπάνουν ή μολύνουν το ύδωρ, εις απόστασιν ελάσσονα: α.Των 1.500 μέτρων από των ορίων της ανωτάτης στάθμης των λιμνών Μαραθώνος και Υλίκης, τηρουμένης της αποστάσεως ταύτης και εις ζώνην εκτός των λεκανών τροφοδοτήσεως αυτών. β.Των 100 μέτρων από των ορίων της απαλλοτριωθείσης ζώνης των ανοικτών τμημάτων του αγωγού του υδραγωγείου Υλίκης-Μαραθώνος. γ.Των 50 μέτρων από της επί της επιφανείας του εδάφους προβολής του άξονος των κλειστών ή εν σήραγγι τμημάτων του εξωτερικού υδραγωγείου, ως και από των ορίων της απαλλοτριωθείσης ζώνης δι’ αντλιοστάσια και διαφόρους εγκαταστάσεις του συστήματος υδρεύσεως. 2.Απαγορεύται η κατασκευή οιουδήποτε τεχνικού έργου ή η λειτουργία λατομείων, ανόρυξις φρεάτων, εκσκαφαί εν γένει, εκρήξεις και λοιπαί συναφείς εργασίαι εις την περιοχήν των έργων υδρεύσεως, εφ’ όσον υφίσταται κίνδυνος να προκληθούν εξ αυτών ζημίαι εις τα εν λόγω έργα, απώλειαι ύδατος ή ρύπανσις και μόλυνσις αυτού κλπ. Η κατασκευή τοιούτων έργων ή εκτέλεσις  εργασιών εις απόστασιν μικροτέραν των 1.500 μέτρων από των ορίων της ανωτάτης στάθμης των λιμνών Μαραθώνος και Υλίκης ή των 100 μέτρων από των ορίων της απαλλοτριωθείσης ζώνης των αγωγών και εγκαταστάσεων   ως  και  εις  τον  μεταΣελ. 705 Ύδρευση Λεκανοπεδίου Αθηνών 23.Ι.β.25 ξύ των λιμνών Υλίκης και Παραλίμνης χώρον επιτρέπεται μόνον κατόπιν αδείας χορηγουμένης υπό του Υπουργείου Δημοσίων Έργων. 3.Απαγορεύεται η αλιεία, κολύμβησις και θήρα εντός των λιμνών Μαραθώνος και Υλίκης και των ανοικτών τμημάτων του αγωγού Υλίκης - Μαραθώνος. Ομοίως απαγορεύεται η χρήσις πλωτών μέσων, πλην των δια την υπηρεσίαν της υδρεύσεως απαιτουμένων. Ισχύς Άρθρ.8.-1.Η παρούσα διάταξις ισχύει καθ’ όλην την έκτασιν του συστήματος συλλογής και μεταφοράς των φυσικών υδάτων, τα οποία χρησιμοποιούνται προς ύδρευσιν της περιοχής Πρωτευούσης, μέχρι της εξόδου της σήραγγος εις θέσιν Χελιδωνού. 2.Η ισχύς ταύτης άρχεται μετά παρέλευσιν 15 ημερών από της δημοσιεύσεως εις την Εφημερίδα της Κυβερνήσεως. 3.Η ως άνω διάταξις κατισχύει πάσης προηγουμένης, εις ας περιπτώσεις ρυθμίζονται κατ’ άλλον τρόπον τα θιγόμενα θέματα. Εφαρμογή